Document ID: /roh_data/filtered/fineweb-2-filterrobots_roh.jsonl.gz/59077

Il podest:
- USA
- Norvegia
- Canada
En il duel per aur han ils Americans battì ils Norvegiais ch'avevan triumfà als davos campiunadis mundials avant dus onns a Cortina d'Ampezzo. En il davos duel decisiv ha l'American Tommy Ford er profità che ses concurrent norvegiais, Timon Haugan, è stà pendì en a la partenza ed ha uschia pers bler temp.
En il final pitschen, il cumbat per la medaglia da bronz, han ils Canadais battì ils Austriacs che ston uschia sa cuntentar cun il quart plaz.
Co funcziuna l'event da team?
16 equipas cumbattan en in turnier da slalom gigant parallel. Quatter curriders e curridras encunter quatter d'ina autra naziun. La naziun cun dapli puncts vegn en la proxima runda.
Schi stat 2:2 quinta la summa dal meglier temp dals umens e da las dunnas.
L'event da team ha gì premiera als gieus olimpics 2018 a Pyeongchang. Là ha la Svizra gudagnà aur.